Film ja TV
29.03.2010, 11:57
Jaanus Nõgisto: kohtunikud saavad laulusaatest vaid depressiooni(46)
Foto: Andres Putting
Eelmisel aastal saates "Laulud tähtedega" kohtunikuks olnud Jaanus Nõgisto ei soovi tänavuaastaste osalejate lauluoskust kuidagi kommenteerida. "See ei ole muusikasaade, tegu on meelelahutussaatega," ütleb ta ja annab mõista, et võimsaid ülesastumisi sealt oodata ei maksaks.
"Saade on õpetlik neile, kes sellest ise osa võtavad," ütleb ta Publikule.
Jaanus, kelle eelmisel aastal öeldud ausad ja kohati teravadki ütlemised palju kõneainet põhjustasid, teleshows muusikalist väärtust ei näe. Nõgisto meelest arvavad kõik need, kes vähegi viisi peavad, et suudavad laulda paremini kui Reet Linna või Tanel Padar. "Tegelikult on neid etendusi piinlik vaadata," ütleb ta.
Muusiku sõnul ei andnud talle saates žüriitoolil istumine muud, kui ehk vaid vaenlasi. "Tunnen kohtunikele, kes seal hindama peavad, kaasa. Peale depressiooni ei saa nad saatest midagi."